b'\n_START_ARTICLE_\nOslo Freedom Forum\n_START_PARAGRAPH_\nOslo Freedom Forum (OFF) er en \xc3\xa5rlig konferanse organisert av den amerikanske stiftelsen Human Rights Foundation (HRF). Konferansen ble for f\xc3\xb8rste gang arrangert i Oslo i mai 2009. If\xc3\xb8lge egne nettsider skal organisasjonen l\xc3\xb8fte menneskerettigheter til topps p\xc3\xa5 den globale agendaen_NEWLINE_If\xc3\xb8lge HRFs grunnlegger Thor Halvorssen er Oslo Freedom Forum \xc2\xaben intim samling hvor ledere som omformer verden kommer med effektive l\xc3\xb8sninger og inspirerende personlige historier som p\xc3\xa5virker menneskerettigher og frihet. Talerne deler diverse perspektiver og ekspertise, fra individer som har kjempet for menneskerettigheter til de som gir innsikt basert p\xc3\xa5 akademisk forskning og lederskap innen politikk eller non-profit organisasjoner.\xc2\xbb_NEWLINE_Forumets m\xc3\xa5l er if\xc3\xb8lge egne videoer \xc3\xa5 v\xc3\xa6re stedet der menneskerettighetsforkjempere og samfunnsentrepren\xc3\xb8rer fra verden rundt kan treffes og utveksle ideer og dele sine innsikter med ledere for n\xc3\xa6ringsliv, filantropi og politikk._NEWLINE_Forumet har f\xc3\xa5tt kritikk fra norske akademikere , Utenriksdepartementets menneskerettighetsseksjon og organisasjoner. Kritikken har v\xc3\xa6rt rettet mot p\xc3\xa5st\xc3\xa5tt politisk slagside, mot bakgrunnen til organisatoren Human Rights Foundation og mot innlederne som har v\xc3\xa6rt invitert. Thor Halvorsen har svart p\xc3\xa5 denne kritikken ved flere anledninger og viser blant annet til at Oslo Freedom Forum er en arena for \xc3\xa5 diskutere sivile og politiske, ikke sosio\xc3\xb8konomiske rettigheter.\n_START_SECTION_\n\xc3\x98konomisk st\xc3\xb8tte\n_START_PARAGRAPH_\nKonferansen har f\xc3\xa5tt st\xc3\xb8tte fra en rekke norske og internasjonale organisasjoner og stiftelser samt Oslo kommune og Utenriksdepartementet.\n_START_SECTION_\n2009\n_START_PARAGRAPH_\nThor Halvorssen, konferansens grunnlegger, kom med f\xc3\xb8lgende uttalelse til The Wall Street Journal i 2009: \xc2\xabVi b\xc3\xb8r alle \xc3\xb8nske ytringsfrihet, assosieringsfrihet, frihet fra tortur, frihet til \xc3\xa5 reise, rettssikkerhet og frihet til \xc3\xa5 beholde det som tilh\xc3\xb8rer oss.\xc2\xbb  Han forklarer at \xc2\xabmenneskerettighetsetableringen i FN\xc2\xbb dessverre er \xc2\xabbegrenset til pene ord fordi s\xc3\xa5 mange medlemsland dreper eller fengsler eller torturer sine motstandere.\xc2\xbb_NEWLINE_Partnere for 2009-konferansen var Civita, Human Rights Action Center, International Society for Human Rights, Laogai Research Foundation og Reporters Without Borders.\n_START_SECTION_\n2010\n_START_PARAGRAPH_\nBlant deltagerne i 2010-forumet var Raftoprismottakeren og uighur-lederen Rebiya Kadeer, den nordkoreanske dissidenten Kang Chol-Hwan, tidligere FARC-gissel Clara Rojas og sudanske Lubna al-Hussein. Blant annet Lech Wa\xc5\x82\xc4\x99sa fra Polen, Anwar Ibrahim fra Malaysia og Mart Laar fra Estland holdt taler, det samme gjorde Wikipedia-grunnlegger Jimmy Wales, WikiLeaks-grunnlegger Julian Assange og gr\xc3\xbcnder Peter Thiel. Andre  foredragsholdere inkluderte den russiske politikeren og sjakkmester Garry Kasparov, den peruanske \xc3\xb8konomen Hernando de Soto, antislaveriaktivist Benjamin Skinner, den cubanske tidligere politiske fange Armando Valladares og tsjetsjenske advokaten Lidia Yusupova._NEWLINE_The Economist beskrev 2010-forumet som \xc2\xaben spektakul\xc3\xa6r menneskerettighetsfestival\xc2\xbb og sa at det var \xc2\xabp\xc3\xa5 sin vei til \xc3\xa5 bli en menneskerettighetshendelse som tilsvarer \xc3\x98konomisk forum i Davos.\xc2\xbb 2010-forumet ble dekket i en rekke internasjonale media._NEWLINE_[edit]_NEWLINE_I 2010 var forumets partnere blant annet Fritt Ord, Oslosenteret for fred og menneskerettigheter, Amnesty, Civita, Den norske Helsingforskomit\xc3\xa9 og Human Rights House Foundation.\n_START_SECTION_\n2011\n_START_PARAGRAPH_\nDet tredje OFF fant sted i mai i 2011 i Oslo. Blant st\xc3\xb8ttespillerne var Oslo kommune, Color Line AS, Thiel Foundation, Utenriksdepartementet, Fritt Ord, Nobel Fredssenteret, Helly Hansen og Voss Water._NEWLINE_Blant foredragsholderne i 2011-konferansen var iranske Raftopris- og Nobelprismottaker Shirin Ebadi, den ghanesiske \xc3\xb8konomen George Ayittey, tidligere president i Colombia Belisario Betancur, journalist og Nord-Korea-ekspert Barbara Demick, den egyptiske analytikeren Mona Eltahawy, hjerneforskeren James Fallon, dissidenten Yang Jianli fra Kina, den politiske teoretikeren Steven Levitsky, aktivist og fredsprismottaker Jody Williams og rettighetssaktivist Maryam al-Khawaja fra Bahrain. Aktivisten Ali Abdulemam fra Bahrain ble invitert til \xc3\xa5 holde en tale og hadde bekreftet sin deltagelse i forumet, men forsvant i Bahrain en m\xc3\xa5ned f\xc3\xb8r konferansen og kunne ikke delta. Den egyptiske internettaktivisten Wael Ghonim, som arrangerte protester i Tahrir Square, holdt sin tale fra Kairo via satellitt._NEWLINE_If\xc3\xb8lge Economist var 2011-OFF \xc2\xaben glitrende samling av veteraner fra menneskerettighetskamper.\xc2\xbb_NEWLINE_2011-konferansen ble streamet live p\xc3\xa5 nettet, og en del av den ble kringkastet live p\xc3\xa5 TV 2. Arrangementet og foredragsholderne ble omtalt i en rekke globale publikasjoner._NEWLINE_I 2011 var forumets partnere blant annet Amnesty International, Civita, Den norske Helsingforskomit\xc3\xa9 og PLAN Norge.'